Mitt Sena ilu Ġużeppi De Piro Ħabib ta' Nies il-Qrendi Ġie Kkonsagrat Saċerdot Meta n-Nobbli Ursola u Alessandro De Piro taw it-twelid lill-iben tagħhom li huma semmew Ġużeppi, ir-rabta tal-familja mal-Qrendi kienet diġà bdiet. Il- familja kellha dar kbira fil-post. Fiha ġieli kienu jmorru għal ftit ġranet ta' mistrieħ. Aħna ma nafux kemm mar hemm iċ-ċkejken Ġużeppi li kien l-iben ippreferit ta' dik il-familja. Imma żgur li n-nies tal-Qrendi kienu jafu li Ġużeppi, f'żogħżitu, ħass qawwija ġo fih is- sejħa biex jaqdi lil Alla bħala saċerdot. It-tagħrif li wasslulna dwaru xi persuni mill-Qrendi hu dwar iż- żmien meta huma rawh jaħdem magħhom. Kitba oħra dokumentata tkellimna dwar is-sehem li kellu Ġużeppi meta missieru ġie trasportat biex jindifen il-Qrendi. Nixtieq Insir Qaddis' Il-familji nobbli ta' mitt sena ilu ftit kienu jiftħu qalbhom ma' ulied il-poplu. Għalhekk, ma jidhirx li n-nies tal-Qrendi kienu jafu li Alessandro, missier Ġużeppi, ma kienx qed jara vokazzjoni f'ibnu. Imma hu fatt ċert li ż-żagħżugħ, meta kien diġà għalaq l- għoxrin sena, lil missieru u lil ommu baqa' jtennilhom: 'Trrid insir qassis.' Imbagħad, ġara dak li ma kienx mistenni. Waqt vjaġġ li Alessandro u Ursola għamlu fl-Italja, Alessandro beda ma jħossux f'siktu. Kienu f'Firenze, fejn il-familja kellha xi qraba. Imbagħad, minn Firenze għaddew għal Ruma, u kienu se jgħaddu ftit ġranet fil-lukanda kbira Minerva. Imma hemm, lilu tah ħass ħażin u miet malajr. Dan kien fl-10 ta' Jannar 1898, meta ma kellux ħlief 49 sena. Dik is-sena stess, fit-8 ta' Mejju, Ġużeppi fetaħ qalbu ma' ommu, u wrieha li s-saċerdozju kien l-ideal ta' ħajtu. Is-sinjura Ursola ma stagħġbet xejn, hu tatu kull appoġġ. Il-Baruni Ġużeppi De Piro, ħu missieru, ressaq it-talba ta' neputih quddiem l-Arċisqof Pietru Pace. Il-familja wriet ix-xewqa li Ġużeppi jintbagħat jistudja f'Ruma, fil-Kulleġġ Capranica. It-talba ntlaqgħet għaliex l-Arċisqof Pace ppreżentah bħala żagħżugħ mogħni b'kull don. Ġużeppi wasal fil- Kulleġġ ta' Ruma fit-12 ta' Lulju 1898. Il-Kulleġġ Capranica kien wieħed ta' prestiġju kbir. Imma kienet prestiġjuża wkoll l-Università Gregorjana fejn De Piro beda l-kors tal-Filosofija u mbagħad dak tat-Teoloġija. Fil-bidu taż-żmien tiegħu f'Ruma, iż-żagħżugħ Ġużeppi ftakar fil-Qrendi. Fil-knisja parrokkjali ta' dan ir-raħal, il-familja De Piro kellha l-qabar tagħha. Għalhekk, in-nobbli Ursola kienet inkwetata għall-fatt li l-maħbub żewġha ma ġiex midfun f'dan ir-raħal għalkemm hu kien miet f'Ruma. Iż-żagħżugħ Ġużeppi kien f'pożizzjoni li seta' jgħin f'dan. Ġużeppi kellu ħuh li kien qassis. Fil-fatt, kemm Ġużeppi kif ukoll Dun ——ss8sss8——— Għaqda Mużikali Lourdes — Qrendi a Santin ippruvaw jipperswadu lil ommhom biex ma toqgħodx tinkwieta bit-trasport. Alessandro seta' jitħalla midfun f'Ruma. Imma, meta rawha determinata, kif jidher minn ittri li hi kitbet lil binha Ġużeppi, iż-żewġ aħwa għamlu kulma kien possibbli. Għalhekk, fil-bidu tas-sena 1899, madwar sena wara l-mewt, sar it-trasport tal-fdal ta' Alessandro lejn il- Qrendi. Il-qabar tal-familja kien fil-korsija tal-knisja, b'numru 7. Kienu saru xi santi ta' l-okkażjoni. Fil-Provi tal-Mard Ġużeppi De Piro baqa' jistudja bis-serjetà. Ma kellux f'moħħu unuri. Imma, kif, fl-1899, kiteb lil oħtu Tereżina, ix-xewqa waħdanija tiegħu kienet li: 'Nagħraf tajjeb ir-rieda ta' Alla, u nagħmilha b'mod perfett. Għalkemm żagħżugħ li wieħed jistenna li jkun fl- aħjar tiegħu, is-seminarista Ġużeppi għadda mill-prova tal-mard. Kien qed ibati b'marda fil-gerżuma. Beda jmur għall-kura għand xi tobba. Qatt ma gerger għalkemm deher inkwetat. Fil-fatt, hu baqa' xi ftit dgħajjef. Ir-Rettur tal-Kulleġġ Capranica kien xi ftit imħasseb dwar saħħtu. Meta fis-sajf 1899 ġie Malta għall-vaganzi, lis-seminarista Ġużeppi, ir-Rettur Coselli kitiblu: Nitlob għalik ħalli l-Mulej jindenja ruħu jsaħħek u jqawwik dejjem iżjed sabiex jasal il- jum li fih tkun tista' taħdem bla mistrieħ fl-għalqa tal- Mulej u tkabbar fiha kotra ta' frott.' Teoloġija u Gradi Akkademiċi Il-bidu tat-Teoloġija hu pass importanti għal min ikun imsejjaħ għas-saċerdozju. Ġużeppi ġieli beża' li ma jgħaddix minn xi eżami. Għalhekk, hu qatt ma ħalla l-istudju għall-aħħar ġranet. Imma kien qed jgħaddi minn kull eżami. L-inkwiet kien li baqa' jħoss ruħu dgħajjef f'saħħtu. Fis-16 ta' Diċembru 1900, lil ommu hu kitbilha: 'Tiena mort għand l-ispeċjalista, u dan ikkurani; għandi f'moħħi li nibqa' mmur għandu. ' Kien qed ibati mill-katarru. Fl-1901, Ġużeppi kiseb il-baċċellerat fit-Teoloġija. Imma hu nnifsu stqarr bl-umiltà kollha: 'Fl-intelliġenza m'għandi xejn speċjali. S'issa mexxejt mhux ħażin ' Fis-sajf, hu kien qed jiġi Malta għall-vaganzi. B'pass wara l-ieħor, hu tela' t-taraġ ta' l-altar. Fl-1901, ma kienx jonqsu ħlief is-saċerdozju. 1902: Saċerdot b'Ideal ta' Qdusija Il-ġurnata mixtieqa waslet. Fil-15 ta' Marzu 1902, Ġużeppi De Piro ġie ordnat saċerdot fl-Arċibażilika ta' San Ġwann Lateran f'Ruma. Ordnah l-Isqof Cepitelli, Viċiġerent ta' Ruma. Ftit ġranet wara, hu ġie Malta. Iċċelebra l-ewwel quddiesa solenni fit-30 ta' Marzu, fil-Katidral ta' Malta. Dakinhar kien jum l-Għid il-Kbir. Minn dakinhar bdiet għal Dun Ġużepp De Piro ħajja ta' ħidma appostolika kbira. Għalkemm ma kienx ta' saħħa kbira, il-ħidma tiegħu ma qatgħet qatt. Proprju minħabba l-mard li għadda minnu minnufih wara l- ordinazzjoni ta' mitt sena ilu, hu resaq lejn il-Qrendi fejn għal tliet snin (1904-1907) ħadem fil-parroċċa, u kien maħbub minn kulħadd. Kien qed jimmatura fih il-proġett li jagħmel minnu l-fundatur tas-Soċjetà Missjunarja ta' San Pawl. Hu xieraq li nfakkru dan iċ-ċentinarju minn mindu ġie kkonsagrat saċerdot b'kelmiet li nsibu dwar l- arkivju tal-Kulleġġ Capranica. Hu ta' importanza kbira għaliex, meta nkitbu, De Piro ma kienx xi bniedem magħruf, bħalma kellu jkun iżjed tard. Hu żmien meta hu kien wieħed bħal ħafna oħrajn. Imma diġà kien jidher li ma kellux ikun saċerdot komuni. Ħajtu kienet sejra tkun waħda ddedikata tassew għal Alla, u f'Alla kien se jsib ħafna oħrajn. It-tifkira tiegħu li kienet fi żmienu, kienet sejra tibqa' ħajja, mhux biss kemm dam jgħix, imma wkoll wara mewtu. Fl-Arkivju tal-Capranica, aħna nsibu: 'Ġużeppi De Piro min-natura tiegħu hu mixħut biex jaħfer dejjem. Hu twajjeb ħafna. It-tifkira li ħalla f'dan il-Kulleġġ hi għażiża ħafna.' Għaqda Mużikali Lourdes — Qrendi l -